31999L0065
L 172/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 1999/65/ЕО НА КОМИСИЯТА
от 24 юни 1999 година
за изменение на Директиви 86/362/ЕИО и 90/642/ЕИО на Съвета относно определянето на максимални количества на остатъци от пестициди в и върху зърнените култури и някои продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Директива на 86/362/ЕИО на Съвета от 24 юли 1986 г. относно определянето на максимални количества на остатъци от пестициди в и върху зърнените култури (1), последно изменена с Директива 98/82/ЕО (2), и по-специално член 7, параграф 4, буква а) от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди в и върху някои продукти от растителен произход, включително плодове и зеленчуци (3), последно изменена с Директива 98/82/ЕО, и по-специално член 4, параграф 4, буква а) от нея,
(1)
като има предвид, че член 7, параграф 2, буква а) от Директива 86/362/ЕИО и член 4, параграф 2, буква а) от Директива 90/642/ЕИО изискват от държавите-членки да предоставят на Комисията до 30 юни всяка година техните предварителни национални програми за наблюдение и контрол на максималните пестицидни остатъци във и върху плодовете, зеленчуците и зърнените култури, която възнамеряват да прилагат през следващата година; като има предвид, че натрупания от държавите-членки опит в планирането, създаването, осъществяването, оценяването и отчитането по предишни годишни програми за наблюдение и контрол сочи, че този краен срок е нереалистичен поради това, че не оставя достатъчно време през периода на планиране за следващата година, за да могат да се вземат под внимание резултатите от предходната година; като има предвид, че допълнителен период от три месеца се счита за достатъчен за задоволителното оценяване на предишните резултати и за планиране на предварителните програми за национално наблюдение и контрол;
(2)
като има предвид, че член 7, параграф 2, буква б) от Директива 86/362/ЕИО и член 4, параграф 2, буква б) от Директива 90/642/ЕИО изискват от Комисията да предостави на Постоянния фитосанитарен комитет до 30 септември всяка година проектопрепоръка за определяне на координирана програма за наблюдение и контрол на Общността, която установява вземането на кои конкретни проби да се включи в програмата за наблюдение и контрол; като има предвид, че съдържанието на такава проекто-препоръка зависи от информацията, предоставена от държавите-членки относно техните предварителни програми за наблюдение и контрол; като има предвид, че допълнителният тримесечен период за предоставяне на националните планове от държавите-членки ще наложи тримесечно закъснение в предоставянето на проектопрепоръката от Комисията на Постоянния фитосанитарен комитет;
(3)
като има предвид, че на практика Комисията и държавите-членки предвиждат общностни програми за координирано наблюдение и контрол на многогодишна база;
(4)
като има предвид, че мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩАТА ДИРЕКТИВА:
Член 1
В член 7 от Директива 86/362/ЕИО:
-
в параграф 2, буква а) датата „30 юни“ се заменя с датата „30 септември“,
-
в параграф 2, буква б) и в параграф 3 датата „30 септември“ се заменя с датата „31 декември“.
Член 2
В член 4 от Директива 90/642/ЕИО:
-
в параграф 2, буква а) датата „30 юни“ се заменя с датата „30 септември“,
-
в параграф 2, буква б) и параграф 3 датата „30 септември“ се заменя с датата „31 декември“.
Член 3
1. Настоящата директива влиза в сила в деня на нейното публикуване.
2. Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, най-късно до 31 декември 1999 г. Те незабавно информират Комисията за това.
3. Те прилагат тези мерки, считано от 1 януари 2000 г. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 4
Адресати на настоящата директива са държавите-членки.
Съставено в Брюксел на 24 юни 1999 година.